CELEX: 62017TN0227
Language: el
Date: 2017-04-19 00:00:00
Title: Υπόθεση T-227/17: Προσφυγή της 19ης Απριλίου 2017 — Falmouth University κατά Επιτροπής

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/29
            
         Προσφυγή της 19ης Απριλίου 2017 — Falmouth University κατά Επιτροπής
   (Υπόθεση T-227/17)
   (2017/C 221/42)
   Γλώσσα διαδικασίας: η αγγλική
   
      Διάδικοι
   
   
      Προσφεύγον: Falmouth University (Falmouth, Ηνωμένο Βασίλειο) (εκπρόσωποι: V. Sloane, Barrister, F. Harmel, δικηγόρος, και T. Kotsonis, Solicitor)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής με την οποία διαπιστώθηκαν, όσον αφορά την περίοδο προγραμματισμού 2007-2013 του Ευρωπαϊκού Ταμείου Περιφερειακής Ανάπτυξης, παρατυπίες κατά την εκτέλεση της δράσεως «Enhancing the Creative Knowledge Base of Cornwall», και με την οποία επιβλήθηκε κατ’ αποκοπή δημοσιονομική διόρθωση 25 %·
            
         
               —
            
            
               να υποχρεώσει την Ευρωπαϊκή Επιτροπή να φέρει τα δικαστικά έξοδά της καθώς και τα έξοδα στα οποία υποβλήθηκε το προσφεύγον.
            
         
      Λόγοι και κύρια επιχειρήματα
   
   Προς στήριξη της προσφυγής του, το προσφεύγον προβάλλει τέσσερις λόγους.
   
               1.
            
            
               Στο πλαίσιο του πρώτου λόγου, υποστηρίζεται ότι η Επιτροπή εσφαλμένα διαπίστωσε ότι τα κριτήρια επιλογής ήταν αντίθετα προς το άρθρο 44, παράγραφος 2, της οδηγίας 2004/18/ΕΚ (1).
            
         
               2.
            
            
               Στο πλαίσιο του δεύτερου λόγου, υποστηρίζεται ότι η Επιτροπή δεν είχε τη δυνατότητα να στηριχτεί στις τρεις προβαλλόμενες πρόσθετες παρατυπίες.
            
         
               3.
            
            
               Στο πλαίσιο του τρίτου λόγου, υποστηρίζεται ότι, εν πάση περιπτώσει, η Επιτροπή εσφαλμένα διαπίστωσε την ύπαρξη τριών πρόσθετων παρατυπιών.
            
         
               4.
            
            
               Στο πλαίσιο του τέταρτου λόγου, υποστηρίζεται ότι η κρίση της Επιτροπής κατά την οποία η προς επιβολή δημοσιονομική διόρθωση ανερχόταν σε 25 % ήταν προδήλως μη εύλογη και δυσανάλογη.
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (EE 2004, L 134, σ. 114).